ועדת הפנים והגנת הסביבה, כנסת 20, פרוטוקול מספר 47, 2015-08-09 09:00

דוד אמסלם: מה ההמלצה שלכם לגבי הקטינים?

<אבשלום פלד: הפעולות שאנחנו עושים קודם כל זה מול ההורים שלהם, מול המשפחות שלהם.

<אבשלום פלד: ההמלצות שלנו מונחות במשרד המשפטים, דרך הפרקליטות.

<אבשלום פלד: אם אנחנו מדברים על קטינים מתחת לגיל 14 - -

דוד אמסלם: - - - אתה יכול לתת גם להורים?

דוד אמסלם: מה ההתרעה?

דוד אמסלם: בא מישהו, אתה לא נותן התרעה לבית, להורים?

<אבשלום פלד: אנחנו מדברים על עבירות שונות לגמרי.

דוד אמסלם: אני שואל – בעבירת רעש בעיר.

דוד אמסלם: ילד לוקח מוסיקה בשעה 23:00 בלילה.

דוד אמסלם: אתה יכול לתת לו - -

<אבשלום פלד: אם זה יוצא מהבית שלו, בוודאי שאני יכול לתת לו.

דוד אמסלם: אז יש לכם המלצה אולי לתת איזו שהיא ענישה, קנסות או משהו להורים כדי שישמרו על הילדים?

<אבשלום פלד: השוני הגדול פה, שזה נעשה בבית והעבירות האלה מתבצעות ברחוב.

<אבשלום פלד: מה שאנחנו כן עושים, אנחנו מביאים את ההורים לחקירה.

<אבשלום פלד: ילד מתחת לגיל העונשין, ההורים מגיעים לחקירה.

<אבשלום פלד: כרגע, החוק לא מכסה את הדבר הזה.

<אבשלום פלד: אנחנו מדברים על ילדים בני 13, 12, 11, 10, 9.

<אבשלום פלד: יש פה אתגר גדול מאד לאיך מתמודדים עם דבר כזה.

<אבשלום פלד: העלות של הפרויקט – משרד השיכון מנהל את מערך האבטחה שלו.

<אבשלום פלד: זה העלות השנתית של גזרת הר הזיתים.

<אבשלום פלד: אפשר לראות את זה למטה.

<אבשלום פלד: אני רוצה לדבר על התכנית פעולה, כפי שסוכם עם משרד השיכון, כדי לצמצם את העבירות מעבר למה שאנחנו עושים היום: צריך לזכור דבר אחד, שכדי לטפל בתופעה לא מספיק פעילות אג"מית אלא צריך גם סוג של פעילות של מכשול או של אמצעי מניעה וטכנולוגיה, וזה למעשה התכנית שלנו - לצמצם את הוונדליזם, להגביר תחושת ביטחון.

<אבשלום פלד: לצמצם את האפשרות שמפרי סדר/מחבלים/פורעים מגיעים לבית העלמין לעשות את הוונדליזם שלהם.

<אבשלום פלד: לתת מענה טכנולוגי.

<אבשלום פלד: להיות מוכנים יותר לטפל באירועים, לשפר את ההרתעה ולחזק את הריבונות הישראלית.

<אבשלום פלד: השיטה, למעשה, מבחינתנו זה שבנינו סל של דברים בשני צירים עיקריים: ציר אחד זה הציר האג"מי, ציר המוכנות של כוחות.

<אבשלום פלד: הציר השני זה ציר של סוג של אמצעי מכשול וטכנולוגיה.

<אבשלום פלד: קודם כל, זה הפעלת סיור משולב.

<אבשלום פלד: אבטחה ושוטר להפעלת סמכות חוקית.

<אבשלום פלד: סיור משולב מעבר למה שיש היום.

<אבשלום פלד: נייד שיש בה מאבטח ויש בה שוטר ביחד.

<אבשלום פלד: צוות מג"ב, מעבר למה שיש היום, מעבר לכוחות שפרושים היום, שכל תפקידו זה לתת מענה ראשוני לאירועים שיש שם.

<אבשלום פלד: עיבוי מערך הליוויים לחלקות המזרחיות.

<אבשלום פלד: הוספת סיור אבטחה בלילה.

<אבשלום פלד: הוספת אמצעים טכנולוגיים, מצלמות, כולל ציוד ראיית לילה ומערכות קריזה, שזה משהו שמתפתח לאחרונה.

<אבשלום פלד: אגב, לא רק בבתי העלמין אלא גם בנקודות במזרח ירושלים, שעל המצלמה יש גם אמצעי קריזה שאנחנו מסוגלים לקרוז.

<אבשלום פלד: אגב, ברמדאן האחרון, מסיבות אחרות לגמרי של סדר ציבורי, התקנו רמקולים ויכולנו מחפ"ק לקרוז לקהל שהיה שם.

<אבשלום פלד: תגבור תאורה.

<אבשלום פלד: חלק מהדבר זה גדר, שזה מופיע בסוף, לגדר את המקום.

<אבשלום פלד: תכף אני אנסה להסביר לכם.

<אבשלום פלד: לגדר את המקום מעבר לכוח אדם ומעבר למצלמות, לשים פרוז'קטורים חזקים מאד שמופנים החוצה ומופנים פנימה, מאירים ומציפים באור את כל המקום הזה כחלק ממכלול של אמצעי אבטחה.

דוד אמסלם: אבשלום, יש לי שאלה: מי מנע מכם לעשות את זה עד היום?

<אבשלום פלד: אף אחד לא מנע לעשות עד היום אבל מטבע הדברים, האבטחה מתפתחת.

<אבשלום פלד: אנחנו עשינו סל שלם של פעולות כדי להגביר את האבטחה ואת הביטחון במזרח ירושלים.

<אבשלום פלד: לפחות בתקופתי, - -

דוד אמסלם: אני אסביר את השאלה: אנחנו כרגע נמצאים בסיור בהר הזיתים - - - האם יש למשטרה הנחת עבודה או משימה, משימת ברזל, שיהודים יעלו להר הבית בבטחה ואתה, כסגן מפקד המחוז - -

בצלאל סמוטריץ': להר הזיתים.

בצלאל סמוטריץ': גם להר הבית.

דוד אמסלם: להר הזיתים, סליחה.

דוד אמסלם: - - אתם מעמידים את כל האמצעים.

דוד אמסלם: האם יש לכם הגדרה כזאת או שאתה אומר: רבותי, יעלו יהודים, יזרקו, אנחנו נעשה לזה סוף כמו שאנחנו יכולים ובזה ייגמר העניין.

<אבשלום פלד: אני אומר עוד פעם: זה משתלב עם מה ששאלת כרגע.

<אבשלום פלד: אני מדבר אתך על שנתיים אחורה, כשזיהינו – אני הגעתי לכאן חדש עם מפקד מחוז חדש, פריינטה, וזיהינו אתה בעיה.

<אבשלום פלד: הלכנו לתהליך של עבודת מטה, קיבלנו תקנים.

<אבשלום פלד: הוספנו תקנים לתוך המחוז מתוכנו ולמעשה, תגברנו את האבטחה במזרח ירושלים, בדגש עם הר הזיתים.

<אבשלום פלד: ההתפתחות של התכנית הזאת – קודם כל מוגדר כמשימה, שיהודים מגיעים להר הזיתים, לחלקות קברים, באין מפריע.

<אבשלום פלד: זה הגדרה של משימה, אוקי?

<אבשלום פלד: לטובת זה, זה היה אגב גם לפני הקמת "מרחב קדם" אבל זה חודד עם הקמת "מרחב קדם".

<אבשלום פלד: נקבעו כוחות – יש נקודות משטרה: נקודת משטרה בהר הזיתים, שזה תפקידן עלי אדמות כולל פלוגת מג"ב, שכרגע אנחנו מוסיפים עוד פלוגת מג"ב, שזה תפקידה.

<אבשלום פלד: זו התפתחות אחת בציר האבולוציוני של להגביר את הביטחון בהר הזיתים.

<אבשלום פלד: הציר השני, שזה בשיתוף משרד השיכון, זה מה שאני מציג כרגע.

<אבשלום פלד: זאת אומרת, ברגע שהכוח אדם נתון, המשימות נתונות, ההגדרה נתונה אבל עדין ממשיכים אירועים – השלב הבא זה השלב הזה שאנחנו מציעים, וזה נעשה במה שנקרא פורום משותף עם משרד השיכון, וזו ההצעה להגביר את הביטחון.

<אבשלום פלד: נלך עוד שקף אחד – למעשה, אנחנו מדברים על חלקת - -

דוד אמסלם: מה שאני מבין מהשורה האחרונה זה שאנחנו עושים מאמצים אבל בעובדה, היהודים לא עולים להר הזיתים.

דוד אמסלם: יש שם ניפוץ קברים, היהודים לא עולים, זורקים עליהם אבנים ופוגעים בהם.

דוד אמסלם: בדיוק כמו שאמרת, בזיקוקים, באבנים וכולי.

<אבשלום פלד: התשובה היא שהמשטרה באמת עושה מאמצים.

<אבשלום פלד: יש משימות ברזל שם.

<אבשלום פלד: יש לטעמנו ירידה משמעותית באירועים אבל עדין יש אירועים.

<אבשלום פלד: התכנית שאני מציג כרגע היא לצמצם מאד את האירועים שם.

<אבשלום פלד: בסופו של דבר, זו תכנית אחת.

<אבשלום פלד: תכנית שנייה זה במשותף עם משרד השיכון.

<אבשלום פלד: התכנית השנייה – שלמשטרה כדי עוד לחזק שם, צריך לבנות תחנת משטרה שלמה.

<אבשלום פלד: זה להעצים את - - - בהר הזיתים.

<אבשלום פלד: נקודת משטרה שלמה, שחלק מהתפקיד שלה זה חלק מאד מרכזי, הר הזיתים.

<אבשלום פלד: בסופו של דבר, הנחת העבודה היא שאסור שיהיו אירועים בהר הזיתים.

<אבשלום פלד: בפועל, כמובן, כשיש יכולת, יש ירידה משמעותית לטעמנו באירועים אבל יש עדין אירועים.

<אבשלום פלד: לכן התכניות.

<אבשלום פלד: אגב, אנחנו יושבים על המדוכה הזאת כמעט כל יום, יושבים על הבעיה של הר הזיתים וחושבים איך אנחנו מגבירים, איך מתגברים.

<אבשלום פלד: צריך להזכיר שיש מבצע שנמשך כבר משנה שעברה שנקרא "שומרי החומות", שבו אנחנו מתוגברים במאות שוטרים כל יום.

<אבשלום פלד: חלק גדול מהם, אנחנו מפעים להר הזיתים כדי להגביר את האבטחה שם.

<דובר: זה כמעט שוטר לכל מצבה, סליחה, כי בכמויות זה עוד שוטרים ועוד שוטרים.

<דובר: בסופו של דבר - - -

<אבשלום פלד: יש עוד כמה אתגרים במזרח ירושלים ובהר הזיתים.

<אבשלום פלד: אגב, שוטר לכל מצבה, כמטאפורה אמרת לי, זה ברור לי אבל בשיטת העבודה של השוטרים, אם זה מאות, יש משמרות ויש סבבים וכולי אבל בשיטת האבטחה, היא לא אבטחה קבועה, סטטית אלא אבטחה דינמית, שלוקחת גזרה ועובדת בגזרה.

אורי מקלב: על סמך מה אתה אומר שיש ירידה באירועים?

אורי מקלב: יש לכם איזו סטטיסטיקה על זה.

אורי מקלב: אנחנו יודעים אחרת, הציבור מרגיש אחרת.

אורי מקלב: יכול להיות שבמספר האירועים יש ירידה אבל בחומרתם יש עליה.

אורי מקלב: השאלה אם מה שאתם רואים, מגלים מגמה של ירידה – הציבור לא מרגיש ככה.

אורי מקלב: אנחנו נמצאים פה היום רק בגלל שלא רק שאין ירידה, יש החרפה, יש הסלמה.

אורי מקלב: הציבור נמנע מלהגיע.

אורי מקלב: הציבור הזה בא ומלין על כך.

אורי מקלב: אדוני היושב ראש, אם אתה עכשיו מנהל דיון, יש לנו כמה דברים להגיד.

אורי מקלב: אם אתה רק נותן לו לתת סקירה, אנחנו צריכים לדעת איפה אנחנו עומדים.

דוד אמסלם: אנחנו, בעיקרון, נעביר תוך כדי, זה בסדר.

אורי מקלב: מכיוון שאנחנו רואים כאן חוסר פרופורציה בין תגבור התקציבים וכוח האדם לבין האירועים ובין המגמה הסופית של הקטנה של מספר האירועים – אני עצמי חבר ועדת הפנים, אני חושב שנה שביעית, ואין פעם שאנחנו לא דנים בנושא הזה.

אורי מקלב: אני חושב שכבר עברנו אולי ארבעה ממ"זים, וכל פעם ממ"ז אחר וכל פעם הבטחות אחרות.

אורי מקלב: אני חושב שאנחנו נוגעים בכשל.

אורי מקלב: אנחנו לא נוגעים בתכניות, על מה האתגרים.

אורי מקלב: אנחנו כל הזמן דנים בכשל באבטחה של הר הזיתים.

אורי מקלב: הר הזיתים זה לא איזה מקום שאתה לא יכול לצפות מראש מה שהולך לקרות בו.

אורי מקלב: זה לא איזה נקודות שיש לך הסלמה ושיש לך אירועים כאלה ואתה לא יודע איפה, פעם ברחוב בקצה הזה ופעם בקצה השני.

אורי מקלב: זה מקום מוגדר, אנחנו יודעים איפה היעד.

אורי מקלב: אם זה ילדים או לא ילדים, אני לא יודע להגיד לך.

אורי מקלב: לא צריך פרוז'קטורים כדי לראות.

אורי מקלב: זה נעשה באמצע היום לעיני כל ישראל.

אורי מקלב: חתן ביום חופתו יוצא חבול ומוכה בגלל שהוא בא להתפלל על קבר הוריו.

אורי מקלב: יתומים קטנים, שרוצים לבוא לאמא שלהם שקבורה לפני מבחן או לפני אירוע שאתה מתכנן, לא יכולים להגיע.

אורי מקלב: לכן יש לנו בבכי ובתחנונים – אל תקברו את ההורים שלנו בהר הזיתים, כי אין ברירה.

אורי מקלב: אנחנו לא יכולים לעלות לקבר.

אורי מקלב: אומרים את זה יתומים קטנים ובוודאי שאומרים את זה גם להורים לצעירים שנקברו פה ובוודאי ובוודאי כאלה שנמצאים פה, שיש להם הורים והורי הורים.

אורי מקלב: אני בעצמי, הסבא של הסבא שלי שקבור כאן מ-1900 והמשפחה לא עולה כבר שבע, שמונה שנים לקבר שלו.

אורי מקלב: זאת המציאות.

אורי מקלב: אנשים לא עולים ביום השנה.

אורי מקלב: למי צריך להגיד את זה, כמה זה רגשי וכמה זה פוגע שאי אפשר לעלות.

אורי מקלב: אנחנו מדברים על מקום מאד מסוים.

אורי מקלב: מה לא עשינו בעניין הזה?

אורי מקלב: דיברתם פעם שצריכים נקודת משטרה – הקימו נקודת משטרה.

אורי מקלב: אמרתם שצריכים כל מיני אמצעים אלקטרוניים וכאלה, והקמנו.

אורי מקלב: אמרתם שזה לא מספיק, שצריך חקיקה – גם בחקיקה יש החמרה.

אורי מקלב: דיברתם על מרחב, הקמתם מרחב עם כל מאות התקנים שיש מסביב.

אורי מקלב: על זה, בגלל הר הזיתים.

אורי מקלב: אנחנו נמצאים היום באותו מקום שהיינו קודם, והרבה יותר גרוע.

אורי מקלב: אז זאת התשובה, אני חושב, שאנחנו צריכים לקבל והציבור צריך לקבל.

אורי מקלב: כל התכנית, זה בסדר גמור, אני מבין שאם היתה מצגת של משרד השיכון אז האחריות לא היתה מתגלגלת על משרד השיכון, האחריות היתה על המשטרה.

אורי מקלב: מזל שאתם מוציאים את המצגת הזאת ולא משרד השיכון.

אורי מקלב: אני גם לא יודע למה יש משרד השיכון, למה יש משטרה, למה יש חברות קדישא, איפה הצירים להר הזיתים.

אורי מקלב: כמה שיותר נמנעים מלהגיע, ככה גם מחריפים האירועים.

אורי מקלב: אז ממה נפשך?

אורי מקלב: אם יש כל כך הרבה שוטרים, אם כל האירועים עושים ילדים – אז איפה הפרופורציות בין השורה התחתונה לבין מי שעושה את זה?

אורי מקלב: זה הכל.

בצלאל סמוטריץ': אותו דבר רק במילים אחרות: יש לי שתי אחיות שגרות במעלה הזיתים.

בצלאל סמוטריץ': מה שקורה שם זה בלתי מוסבר.

בצלאל סמוטריץ': בסוף, אנחנו הגענו למסקנה במבחן התוצאה: משהו כנראה לא עובד.

בצלאל סמוטריץ': אולי אתה - - - התחושה שאתה נותן בנושא הזה זה שאנחנו, כממשלה, ככנסת, כרגע לא מעמידים לכם משקלות.

בצלאל סמוטריץ': אתם קיבלתם תקציב, כל המערכת מקבלת את התקציב, מקבלת את התקנים וכל מה שהיא צריכה, ואיך שהוא לא - - - המצב הזה שבו אזרחים שגרים - - - כל לילה, כל לילה – נפצים, זריקות אבנים, בקבוקי תבערה ושריפות של בתים בתוכו.

בצלאל סמוטריץ': אי אפשר לנסוע.

בצלאל סמוטריץ': אני רוצה לבקר היום את אחותי, אז אני מתנחל, יש לי אוטו מוגן, אני יכול לנסוע בכל מקום.

בצלאל סמוטריץ': אנשים נורמאליים, סתם לבקר משפחה במעלה זיתים, אתה לא יכול.

בצלאל סמוטריץ': אני לא מדבר על מי ש - - - ירושלים, עיר הבירה, ירושלים בירת ישראל.

בצלאל סמוטריץ': משהו פה בתפיסה - - -

<אבשלום פלד: אני אדבר על זה.

<אבשלום פלד: - - אנחנו מדברים על הצבת מכשול בחלקת אפגניסטן, שנלך לראות אותה עוד מעט.

<אבשלום פלד: עם הגדר.

<אבשלום פלד: לעשות גדר גבוהה עם תאורה, להגביר את המצלמות שם.

<אבשלום פלד: הלאה.

<קריאה: יש החלטה על גדר זכוכית - -

<אבשלום פלד: אני חושב שההחלטה היא זכוכית, צריך לדחוף את זה עדין.

<אבשלום פלד: אני חושב שההחלטה היא לא סופית עדין, ההחלטה שלנו.

<אבשלום פלד: ההחלטה של משרד השיכון היא סופית.

<אבשלום פלד: זה המהלך – אם אנחנו מדברים כרגע ומתמקדים רק בחילול המצבות והוונדליזם במצבות, זה שיטת הפעולה, שלטעמנו היא הטובה ביותר בצירוף כוח האדם שדיברתי עליו.

<אבשלום פלד: מה שאני מציע, אנחנו נפסיק את המצגת.

יואב גלנט: משרד הבינוי והשיכון, באופן היסטורי, קשור להצעת - - - כוח האדם בשלושה מקומות במזרח ירושלים, ברכס הר הזיתים במיוחד.

יואב גלנט: אזור בית הקברות, עיר דוד וכמובן, הרובעים שמחוץ לרובע היהודי שבהם יש בתי יהודים בתוך העיר העתיקה.

יואב גלנט: עכשיו אני רוצה לתת לכם תמונה, כמו שאני מבין את המצב, וזה אחרי שעשיתי פה כמה סיורים ולמדתי את הדברים, ואני משתמש בידע מוקדם שיש לנו: כשאתה בא להגן על מקום, יש שלושה מרכיבים לתהליך הזה – הדבר הבסיסי, ועליו דיברו פה כל הזמן, זה ההגנה.

יואב גלנט: ההגנה קשורה גם בכוחות וגם בגדרות וגם במצלמות וגם בפעולה, וזה מרכיב אחד.

יואב גלנט: המרכיב השני הוא מרכיב המודיעין – אתה צריך לדעת איפה לתקוף מי שבא לתקוף אותך כי אחרת, אתה לא מסוגל למקד את המאמצים שלך היכן שצריך וזה דבר מרכזי.

יואב גלנט: והדבר השלישי – אל תתפסו אותי לא נכון מבחינת הביטוי אבל זה הביטוי המקצועי והוא "מוטיב ההתקפה".

יואב גלנט: כלומר, לצורך הגנה אתה עושה פעולות התקפיות.

יואב גלנט: במקרה הזה, אם אתה יודע שמישהו הולך לחבל, אתה הולך ועוצר אותו מבעוד מועד.

יואב גלנט: אם הוא בדרך, אתה מגיע אליו לפני שהוא מגיע למצבה ומחלל אותה וכן הלאה.

יואב גלנט: מה קורה כאן, במרחב הזה, וזה על מנת להבהיר את הדברים: משרד הבינוי הוא ספק של כוח האדם, שעושה את המשימות בתחום ההגנה.

יואב גלנט: אבל במדינת ישראל יש רק שני גורמים שהם אחראים על ריבונות מטעם המדינה - במקומות מסוימים משרד הביטחון דרך צה"ל, ובמקומות אחרים משטרת ישראל דרך המשרד לביטחון פנים.

יואב גלנט: לנו אין סמכויות.

יואב גלנט: לעצור בן אדם, אני לא יכול לגעת בו, אני לא יכול לעקוב אחריו, אני לא יכול לעשות שום פעולה אחרת.

יואב גלנט: ולכן, למען הסר ספק, יש לו פעולת משטרת ישראל והמשרד לביטחון פנים וסיוע תקציבי של משרד הבינוי והשיכון.

יואב גלנט: מה אני הצעתי למפקד המחוז ולממלא מקום המפכ"ל ולשר?

יואב גלנט: אמרתי להם: תראו, אתם מנצלים את העניין לא נכון, תרשו לי לתת לכם עצה.

יואב גלנט: התהליך צריך להיות שסביב המרחב הזה, שכולל את המקומות האלה, אמרתי שיש פיקוד - - - יש לאיש הזה קצין מודל ומערכת מבצעית, והכוחות שפועלים תחת אחריותו הם קודם כל כוחות משטרה עם משמר הגבול ואחרים לצורך מעצרים ופעולות כאלה ואחרות שצריך לעשות ובנוסף, יש לו את כל מאות המאבטחים שהמדינה העמידה דרך משרד הבינוי והשיכון, שסרים פקודתו ויודעים לעשות את הדברים האלה - -

<קריאה: אבל אם אין להם סמכויות, מה הטעם בהם?

יואב גלנט: הסמכות שלהם מוגבלת להגנה, להרתעה ולפעולות מסוימות.

יואב גלנט: זאת אומרת, כאשר אדם מותקף, מותר לו להשתמש בסמכויותיו.

יואב גלנט: כלומר, גם אם המאבטח מותקף, גם אם אדם שהוא מגן עליו מותקף – בעניין הזה אין בעיה.

יואב גלנט: כאשר הוא מסייר, יש לו סמכות אבל הסכמות שלו מאד פאסיבית ותלויה בפעולת התוקף.

יואב גלנט: אנחנו רוצים לפגוש את העניין הזה מבעוד מועד.

יואב גלנט: אנחנו לא רוצים להגיע למצב שתוקפים אותך או ששוברים ואחרי כן, אתה בא לסדר את העניין.

יואב גלנט: ולכן, הדרך היחידה לעשות את הדברים זה לדאוג שחלק מנפח האבטחה והכוח שמוקצה לעניין או חלק הארי ממנו הוא מה שמעמיד משרד הבינוי, כתוצאה מהחלטות הממשלה אבל הפיקוד הכולל, האחריות וההפעלה של העניין הזה איננה משתנה.

יואב גלנט: ולכן, שלא יטעו אתכם – זה לא שבמדינת ישראל הקימו זרוע נוספת לענייני ריבונות, אבטחה וביטחון שקוראים לה משרד הבינוי והשיכון.

יואב גלנט: זה לא המצב.

יואב גלנט: הגוף הזה מספק אנשים מתוקף זה שהמדינה החליטה להעביר את זה דרך התהליך הזה, היסטורית ואולי פרסונאלית ב-20,30 שנים האחרונות.

יואב גלנט: מהרגע הזה, צריך לראות איך יש מערכת פיקוד ושליטה אחודה.

יואב גלנט: איך יש מודיעין שמגיע להיכן שצריך, ואיך יש אחריות שהיא חד-חד ערכית על גורם שהוא גורם משטרתי כי זה שטח שעליו המשטרה אחראית, והגורם הזה משתמש בכל האמצעים המצויים בידו והנדרשים לו, גם המודיעין המשטרתי ואם צריך מודיעין נוסף, מזרועות ביטחון נוספות, גם הכוחות המשטרתיים והצבאיים.

יואב גלנט: גם המכשולים שאנחנו בונים מתקציבים כאלה ואחרים, צריך להגן עליהם.

יואב גלנט: אם אתה שם מצלמה ואתה לא מגן עליה, שמים לידה צמיג.

יואב גלנט: הצמיג שורף את הצנרת והצנרת מתיכה את החוטים והמצלמה מפסיקה לעבוד.

יואב גלנט: אבל אם יש מישהו שיודע מה לעשות עם זה, אז קורה משהו ככה שכסף לבדו – האמצעים לא פותרים את העניין.

יואב גלנט: ולכן, זו היתה עצתי.

יואב גלנט: בשוליים אני אומר שבהצעת ההחלטה האחרונה או בהחלטת הממשלה האחרונה, למעשה התגבור שמוצג כאן לא עבר בהצעת התקציב, ואנחנו נישאר באותו תקציב שהיה עד עכשיו - -

<קריאה: על איזה תקציב אתה מדבר?

יואב גלנט: אני מדבר על החלטת הממשלה, לא על דברים אחרים.

<קריאה: - - -

יואב גלנט: אני חדש בעניינים האלה.

יואב גלנט: יש לכם את הניסיון שלכם.

<קריאה: הגדר זה על חשבון משרד השיכון, הגדר המדוברת?

יואב גלנט: הסיכום שהיה לנו עם המשרד לביטחון פנים ועם עיריית ירושלים, ואני מקווה שגם השר אלקין יצטרף, זה שאנחנו נעשה איגום משאבים ונחליט איך אנחנו מביאים את העניין הזה.

יואב גלנט: הגדר לבדה לא פותרת את הבעיה כי אפשר לעקוף, אפשר לשבור.

יואב גלנט: אם יש גדר שיש עליה פיקוח מתאים, אז ניתן לעשות משהו אבל אני אומר, כהערה, שאנחנו נשארים על אותם משאבים שהיינו בשנת 2014-2015, זה מה שצפוי לעבור גם ל-2016, אז תכירו את הנושא הזה.

יואב גלנט: לסיכום: 1.

יואב גלנט: אחריות, כמו בכל מקום אחר, של משטרת ישראל.

יואב גלנט: 2.

יואב גלנט: משרד הבינוי והשיכון מסייע.

יואב גלנט: 3.

יואב גלנט: הכי חשוב – זו לא בעיה שלא ניתן לפתור אותה.

יואב גלנט: ניתן לפתור את הבעיה.

בצלאל סמוטריץ': איפה הרתעה?

בצלאל סמוטריץ': דיברת קודם על הגנה, דיברת על מודיעין - - - זאת הבעיה פה.

בצלאל סמוטריץ': על כל מצבה אי אפשר.

בצלאל סמוטריץ': אנחנו את ההרתעה במזרח ירושלים - -

יואב גלנט: ההרתעה זו אחת משיטות הפעולה במסגרת אותם עקרונות.

יואב גלנט: אני לא רוצה להיכנס בפורום ציבורי על איך עושים הרתעה - -

<קריאה: יש לך ניסיון בזה.

<קריאה: ..

יואב גלנט: בגלל זה אני לא רוצה להיכנס לזה.

יואב גלנט: אנחנו נצטרך את הניסיון הזה במקומות אחרים.

דוד אמסלם: השר אלקין, כמה מילים.

זאב אלקין: חברי, השר גלנט, דיבר על סוגיית המשאבים.

זאב אלקין: העלייה קיימת אבל אני לא חושב שהיא הסוגיה האקוטית כי משאבים מושקעים.

זאב אלקין: אנחנו, כמשרד לענייני ירושלים – המשטרה דיווחה על כל הסיפור של המצלמות וה - - - ו-90 מיליון שקל שהמשרד לענייני ירושלים שם אותם דרך הרשות לפיתוח ירושלים, כחלק מתכנית אגן העיר העתיקה.

זאב אלקין: זה לא נולד מהיום בצהרים.

זאב אלקין: ועדין, כמו שאמרת בצדק, את המצלמות שוברים ואת המצבות שוברים ולכן, המשאבים לבדם לא יפתרו את העניין הזה.

זאב אלקין: אני שותף לכמה קולות שכבר הושמעו כאן, שכסף לבדו לא יעזור.

זאב אלקין: אנחנו, כמשרד לענייני ירושלים, שמנו הרבה כסף ונמשיך לשים למרות שאבטחה וביטחון זה לא תפקיד ישיר שלנו.

זאב אלקין: אנחנו בתקציב שנתי שמים כסף כתוספת לתקציב משרד השיכון, לנושא הזה של האבטחה כי התקציב המקורי לא מספיק.

זאב אלקין: אבל המטרה העיקרית, כמובן, היא מטרה של פעילות משטרתית.

זאב אלקין: אם כל אירוע כאן יהיה תיק, ואם הוא יישאר פתוח עד שלא ימצאו את האחראים, ואז סטטיסטיקת התיקים תשנה אז אולי גם הפעילות תהיה שונה.

זאב אלקין: לכן אני גם שאלתי כמה אירועים היו ולא רק כמה תיקים נפתחו כי זה בעיניי מה שקובע.

זאב אלקין: ולכן, אין ספק שבסופו של דבר, מה שצריך כאן זה מדיניות נחושה של המשטרה כי מה שעושה משרד השיכון, הוא עושה אבטחה וליווי בעיקר לאנשים, וזה תפקידו.

זאב אלקין: אבל זה לא מה שייתן ביטחון למזרח העיר, ובוודאי לאזור הזה של הר הזיתים.

זאב אלקין: יש גם פעולות עומק שצריך לעשות.

זאב אלקין: אנחנו, כמשרד לענייני ירושלים עושים אותם.

זאב אלקין: אני כמו קאטו הזקן, שאומר כבר שנים שיש את כל הסוגיה של החינוך במזרח ירושלים.

זאב אלקין: הרי הילדים האלה שזורקים אבנים לומדים לפי תכנית לימודים פלסטינית.

זאב אלקין: לא לפי תכנית הלימודים הישראלית למגזר הערבי, עם כל ההסתה שיש שם.

זאב אלקין: אחר כך אנחנו מתפלאים למה הם זורקים אבנים.

זאב אלקין: העמדנו פה דור שלם שלומד עם תכניות לימודים של הסתה במזרח ירושלים במימון משלם המיסים הישראלי.

זאב אלקין: יש פה הרבה בעיות עומק שדורשות טיפול ואנחנו מתכוונים לטפל בזה.

זאב אלקין: דווקא כאן יש לנו הרבה יותר מקום להיכנס.

זאב אלקין: בסיפור הזה, של הר הזיתים ספציפית, במה שאתם עוסקים היום השקענו הרבה כסף ואנחנו מתכוונים להשקיע כסף אבל אם לא יהיה ביטחון – כל מה שנשקיע, נצטרך להשקיע שוב ושוב אותו דבר.

זאב אלקין: לכן, המפתח כאן בידי המשטרה במדיניות נחושה ובכוח אדם, בפתיחת תחנות.

זאב אלקין: דיברתם על פתיחת תחנות נוספות במזרח העיר, אני חושב שזה קריטי.

זאב אלקין: כמובן, אנחנו את חלקנו ניתן בכסף אבל זה לא מתחיל בכסף וזה לא ייגמר בכסף.

דוד אמסלם: תודה.

<דובר: - - - יש גם 600 אירועים בחודש.

<דובר: חודש אחרון 280 אירועים, זה אומר בערך כ-4,000 אירועים בשנה.

<דובר: היה כאן לפני שבוע מפקד "מרחב קדם", והוא אמר שתי נקודות שמשום מה לא הזכרת:

<דובר: האחת – גם כשמוגש כתב אישום, הוא אמר שהגישה היא מאד מתונה.

<דובר: הוא נתן דוגמה מלפני שבועיים - - - שבוע שעבר, שהוא תפס אותו פה למטה, בחור בן 15.

<דובר: - - - שהוא זרק אבן על רכב נוסע עם משפחה ותינוקות, והוא אמר שהפרקליטות אפילו לא הסכימה להגיש לו בקשה למעצר עד תום ההליכים.

<דובר: זה דבר אחד שהוא דיבר עליו.

<דובר: דבר שני שהוא דיבר עליו: הוא טען שאין מה לעשות כנגד ההורים.

<דובר: הוא טען שההורים לא שולטים על הילדים באופן גורף.

<דובר: זה מה שהוא אמר.

דוד אמסלם: תודה רבה.

אורי מקלב: אדוני היושב ראש, אם אתה רוצה ייעול – באמת כמה תלונות יש?

אורי מקלב: אם יהיה אפשר לפתוח תיקים פה, בתחנה, ויהיה חוקר ולא שולחים למקומות אחרים שאז הם לא הולכים, תראה שפתאום יש עלייה דרמטית בתיקים הפתוחים.

אורי מקלב: ואני, בתור חוקר או שוטר, אני במקום - - - אני מקווה שיהיה שינוי בעניין הזה.

דוד אמסלם: קודם כל, אני רוצה לומר, באמת, שלוש נקודות מרכזיות: 1.

דוד אמסלם: אני עבדתי בעיריית ירושלים למעלה מ-20 שנה, ואני מתחבר למה שאורי אמר.

דוד אמסלם: אני הייתי מסתובב פה לבד.

דוד אמסלם: אני הייתי מתחזק את כל התשתיות שם.

דוד אמסלם: בבניין הזה הייתי עשרות פעמים, הייתי בא לפה לבד.

דוד אמסלם: שמת לב, ביום שבאתם אתנו, יצאו אתנו איזה ארבע ג'יפים קדימה, כמה אחורה.

דוד אמסלם: אדם רגיל לא בא ככה, ויש פה איזו שהיא אסקלציה, החמרה, באופן חד-משמעי בשנים האחרונות.

דוד אמסלם: אני אומר לך, בדגש - - - זה לא היה המצב בירושלים אף פעם.

דוד אמסלם: לא היה דבר כזה.

דוד אמסלם: דבר שני, שאני חושב שזה חומר למחשבה לכם ולמשרד השיכון: לפי תפיסת עולמי, כמו שאמר שר השיכון, המשטרה אחראית על הסדר והביטחון במדינת ישראל, כולל בהר הזיתים.

דוד אמסלם: עכשיו, ישנה החלטת ממשלה מזמנו, שצריך לשקול אותה ואני חושב שהיא כמעט הזויה.

דוד אמסלם: אמרתי באחד הדיונים שהיום משרד השיכון מאבטח, משרד הביטחון בונה, המשטרה עוד מעט תהיה בבתי ספר – כל אחד עושה את הכל חוץ ממה שהוא צריך לעשות.

דוד אמסלם: לפי תפיסת עולמי, משטרת ישראל אמורה לאבטח את הנושא, והיא אמורה לדאוג לזה.

דוד אמסלם: יכול להיות שצריך לשים את התקציבים משם, למשרד לביטחון פנים מפני שאני רואה שיש פה אחריות מתחלקת.

דוד אמסלם: כשיש אחריות מתחלקת, אין אחריות.

דוד אמסלם: אף אחד לא אחראי על הנושא.

דוד אמסלם: יש שם מאבטח, עם כל הכבוד אין לו כמעט סמכויות, אין לו כלום.

דוד אמסלם: אם תוקפים אותו – בסדר, אבל כמו שהוא אומר - - - אותו דבר.

דוד אמסלם: לכן, פה אני חושב שאתם צריכים לקחת את האחריות על כל הנושא הזה.

דוד אמסלם: דבר שלישי ואחרון – תראה, אני חושב שזאת משימה ומתחברת עם כל מה שאמר השר קודם.

דוד אמסלם: חייבת להיות פה יחידה שהיא ייעודית.

דוד אמסלם: הר הזיתים זה לא עוד מקום בירושלים, זה לא מזרח ירושלים, זה לא א-טור וזה לא עיסאווייה.

דוד אמסלם: הר הזיתים זה הר הזיתים.

דוד אמסלם: צריכה להיות פה משימת ברזל לבן אדם שכנראה שאם הוא לא יעשה, הוא יידע שהוא הולך הביתה.

דוד אמסלם: ככה זה בחיים, כשיש לך אחריות, אז מצדי שיבוא עם האישה והילדים וישמור כאן, זה לא משנה.

דוד אמסלם: אם זה אחריות שלו, זה אחריות שלו.

דוד אמסלם: אנחנו גם יודעים מה זה אחריות.

דוד אמסלם: לכן, צריך להגדיר פה את המשימות.

דוד אמסלם: צריך להבהיר פה בדיוק את התקציבים וצריך לקחת אחריות.

דוד אמסלם: ולדעתי, אם אני הייתי מפקד המחוז, אז הייתי לוקח ולא הייתי ישן בלילה בגלל שאם יש יהודים שעולים להר הזיתים, אני לא הייתי ישן בלילה, זה לא יכול להיות.

דוד אמסלם: כל עוד - - - כדי שלא יהיה דבר כזה אבל אני לא מפקד המחוז.

דוד אמסלם: אני חושב שזאת הגדרה שהמשטרה צריכה לקחת על עצמה.

דוד אמסלם: צריך להבין – זה כבודו של עם ישראל, ככה אני רואה את זה.

דוד אמסלם: זה מעבר לזה שזה הר הזיתים, שזה בית עלמין פעיל ורגיל אלא יש לו ערך בפני עצמו.

דוד אמסלם: ולכן, אני חושב שאתם צריכים לקחת את זה ולשבת כל הגורמים – גם משרד השיכון, שהוא מתקצב את העניין הזה, הוא כרגע נמצא בפרונט בסיפור הזה, להבין איך מסיטים אליכם את התקציבים ולבנות תכנית מסודרת שכוללת את כל המרכיבים אבל בעיקר, אנחנו לא אומרים לכם מה לעשות.

דוד אמסלם: אני מעולם לא צריך להגיד לאף איש מקצוע מה לעשות אבל בסופו של עניין, יש את התוצאה והוא צריך להביא את התוצאה.

דוד אמסלם: אם הוא לא יודע להביא את התוצאה, אז נעשה חושבים מה עושים אבל המבחן שלכם הוא מבחן התוצאה.

דוד אמסלם: עכשיו, בעקבות הנושא הזה או בכלל, באופן כללי, אני, בעזרת השם, אקים ועדת משנה מצומצמת בוועדת הפנים לנושא ביטחון כדי ששם נוכל לעשות דיון יותר ממוקד, יותר אינטימי לגבי כל הסוגיות היותר רגישות בארץ אבל בדגש על ירושלים.

<אבשלום פלד: צודק השר גלנט.

<אבשלום פלד: למשרד השיכון יש אחריות מאד מוגדרת - - - מבחינת האחריות - - - זה משטרה.

<אבשלום פלד: מי שאחראי על הטיפול, כמו בכל אחר בארץ – מי שאחראי על הביטחון ותחושת הביטחון של האזרח זו המשטרה.

<אבשלום פלד: זה ברור ואף אחד לרגע לא מנסה להתחמק מזה.

<אבשלום פלד: כמו כן, התמקדתי במה הולכים לעשות - - - שבהם מתבקש הוונדליזם אבל אם אנחנו מדברים על הרחבה – המשטרה למעשה פועלת בשלושה מישורים עיקריים: 1.

<אבשלום פלד: המישור האג"מי, שעושה גם הגנה אבל גם התקפה, ובעיקר הכוחות ההתקפיים של המשטרה זה מודיעין וחקירות, שזה שני מערכים שלמעשה, ממרץ 2014, חיזקנו אותם מאד במחוז ירושלים כלפי מזרח ירושלים וכלפי הר הזיתים.

<אבשלום פלד: דבר נוסף – מה שאמרת זה הנחת עבודה שלמעשה, הר הזיתים צריכה להיות משימת ברזל והיא משימת ברזל, וככה צריך לראות את זה.

<אבשלום פלד: אני מסכים אתך, זו מדיניות של מפקד המחוז וככה אנחנו פועלים בעניין הזה.

<אבשלום פלד: ברור שיש עוד דברים לעשות.

<אבשלום פלד: ברור שמבחינת התוצאה, גם אם אנחנו מסמנים שיש שליטה – יש עוד הרבה מה לעשות ואף אחד לא מתכחש לדבר הזה.

דוד אמסלם: אני שואל שאלה פשוטה: אם מגדירים לכם אפס אבנים – אתם יודעים להביא את זה באמצעים – נגיד, אני צריך אחד מטוס, שני טנקים, ארבעה מסוקים כדי שזה לא יקרה?

<אבשלום פלד: כן.

דוד אמסלם: אז למה אתם לא עושים את זה?

<אבשלום פלד: רגע, היתה תכנית רחבה שביקשו מאתנו להציג בשנה שעברה, שהנחת העבודה היתה של ראש הממשלה לא אפס אבנים אבל שתי דקות או שלוש דקות נדמה לי, ניידת מגיעה לכל אירוע.

<אבשלום פלד: זו היתה הנחת העבודה.

<אבשלום פלד: היתה תכנית של 1,250 שוטרים, ו - - - שהיא נגזרת מזה.

<אבשלום פלד: כרגע קיבלנו מה שהגדיר משרד האוצר "שלב א'", קיבלנו 350 תקנים שמתפרשים לפני חודשיים שלושה, וכרגע אנחנו בתהליכי אימון נוספים.

<אבשלום פלד: אנחנו עשינו "תג מחיר" – זה נשמע רע אבל אנחנו עשינו "תג מחיר", שמתוך האיומים להגדרה שהגדירו לנו, ויש תכנית שלמה לעניין הזה, שקיבלנו חלק קטן ממנה כרגע אבל יש לנו כזאת הגדרה.

אורי מקלב: איך אתם מגדירים במשטרה את המצב היום?

אורי מקלב: סביר, לא סביר.

אורי מקלב: כשל.

אורי מקלב: איך אתם מגדירים את המצב.

אורי מקלב: שאנחנו נדע, יש כאן שני שרים - -

דוד אמסלם: מפקד המחוז מרוצה מהמצב?

דוד אמסלם: הוא העלה את זה לרמת המפכ"ל, לרמת - - -?

<אבשלום פלד: בוודאי.

דוד אמסלם: ומה אמר המפכ"ל?

דוד אמסלם: מה התשובות שהמפכ"ל נתן?

<אבשלום פלד: המפכ"ל הקודם וגם זה הממלא מקום המפכ"ל הנוכחי יושבים על זה לפחות פעמיים בשבוע - -

דוד אמסלם: עזוב יושבים.

<אבשלום פלד: עושים תכניות.

דוד אמסלם: עזוב תכניות.

דוד אמסלם: אתה יודע שיש מגירות מלאות בתכניות.

דוד אמסלם: השאלה היא למה זורקים אבנים ונפצים לפי מה שאתה תיארת.

דוד אמסלם: למה זה ממשיך?

דוד אמסלם: אני לא יודע, לפי תפיסת עולמי, כשיש 1,000 שוטרים פה, אני בטוח שאף אחד לא יזוז כשיש פה 1,000 שוטרים.

<אבשלום פלד: נכון, אבל אין 1,000 שוטרים פה, והתכנית היא כרגע היא א.

<אבשלום פלד: לבנות תחנה.

<אבשלום פלד: ב.

<אבשלום פלד: עוד שתי פלוגות מג"ב כאן.

<אבשלום פלד: תראה, עובדים בשני צירים עיקריים: הציר של השטח שכל הזמן עובד, מקבל משימות וצריך לעמוד בהן, ולא תמיד מצליח לעמוד במשימות שלו במאה אחוז.

<אבשלום פלד: כלומר, באופן קבוע לא עומדים במשימה באפס אחוז כשהיא אפס הבנה.

<אבשלום פלד: במקביל, יש את הציר של עבודת המטה, שזה עושה ממלא מקום מפכ"ל כרגע, המפכ"ל הקודם.

<אבשלום פלד: אפשר להגיד שממלא מקום המפכ"ל הנוכחי, סדר היום שלו – לדעתי חמישים אחוז מסדר היום שלו זה ירושלים ומזרח ירושלים וגזרת הר הזיתים.

<אבשלום פלד: הפתרון הוא לתגבר את האמצעים, לתגבר את הסד"כ במזרח ירושלים.

<אבשלום פלד: זה דבר שאושר לנו בשלבים ועכשיו - -

דוד אמסלם: דרך אגב, בדיונים שלי לפני חודש, חודש וחצי, בא קצין האג"מ שלכם ואמר שמתגברים את ירושלים ב-800 שוטרים שהם מתחלפים.

<אבשלום פלד: כן.

<אבשלום פלד: זה מבצע "שומרי החומות".

דוד אמסלם: אני מניח שזה גם במסגרת המבצע.

דוד אמסלם: אז איפה ה-800 שוטרים.

דוד אמסלם: לדעתי אם תשים פה 100 שוטרים, אף אחד לא יזרוק אליהם.

<אבשלום פלד: זה בהחלט מבצע שמתחלק על כל מזרח ירושלים.

<אבשלום פלד: אגב, צריך לבדוק, אמרת שבעבר, לפני שנים, היית מסתובב חופשי במזרח ירושלים והיום אי אפשר.

<אבשלום פלד: ההחמרה – צריך ללכת לבדוק מה סיבות השורש שלה.

<אבשלום פלד: ההחמרה, בגישה של ערביי מזרח ירושלים, בתחום הפרות הסדר.

<אבשלום פלד: זה לא בהכרח המשטרה.

<אבשלום פלד: התפקיד של המשטרה זה להגביר את הביטחון, את סידורי הביטחון.

<אבשלום פלד: הרי סיבות השורש זה גם - -

דוד אמסלם: אני לא נכנס לסיבות השורש.

דוד אמסלם: אני מסכים אתך.

דוד אמסלם: לכן - - -

אורי מקלב: - - - את הרשמים.

אורי מקלב: שני שרים, סגן שר, חברי כנסת, כולם הגיעו בשליחות העניין.

אורי מקלב: - - -

דוד אמסלם: אני הייתי בשוק – אוטובוס ממוגן ירי בתוך ירושלים.

דוד אמסלם: הרי עוד מעט ניסע בירושלים במכוניות ממוגנות ירי.

דוד אמסלם: הייתי ממנהל בית העלמין בהר הזיתים לומר כמה מילים.

<הלל הורוביץ: אני מנהל מועצת בתי העלמין בירושלים.

<הלל הורוביץ: מתוקף התפקיד, גם אחראים על בית הקברות כאן, בהר הזיתים.

<הלל הורוביץ: צריך לזכור שאחרי כל הגיבורים, מדובר פה על בית קברות יהודית העתיק ביותר אחרי מערת המכפלה – העתיק ביותר בארץ ישראל עם 3,000 שנות קבורה.

<הלל הורוביץ: כמה תובנות, כבוד השר, ברשות השרים, היושב ראש הזכיר הגנה ומודיעין והתקפה.

<הלל הורוביץ: אנחנו, במועצת בתי העלמין, הבנו שכדי להביא את כל התודעה ואת המוטיבציה של כוחות הביטחון, של המשטרה, וצודק השר שהמשטרה בעצם אחראית על האבטחה.

<הלל הורוביץ: משרד השיכון זה רק הליוויים למשפחות כדי ליצור את המוטיבציה לכל המעגל שדיברת, זה רק אם תהיה פה תנועה רצופה של מבקרים.

<הלל הורוביץ: המצב בשנים האחרונות, שבקושי עולים יהודים להר הזיתים וממילא אין מוטיבציה לא לכוח אדם ולא לתקציבים ולא לחשיבה ביטחונית כי בסוף אין פה הרבה אנשים.

<הלל הורוביץ: אנחנו הבנו שכדי להחזיר לפה את הביטחון זה ליצור כאן סדרה גדולה של עליות להר הזיתים.

<הלל הורוביץ: להביא את עם ישראל לכאן וליצור כאן תנועה מתמדת של מבקרים שעולים להר הזיתים.

<הלל הורוביץ: אזכרות, הילולות, אירועים גדולים.

<הלל הורוביץ: בשבוע שעבר עשינו כאן אירוע של 2,000 איש עם יהורם גאון.

<הלל הורוביץ: לפני חודש וחצי היה פה קונצרט חזנות עם גדולי החזנים.

<הלל הורוביץ: היה פה 100,000 איש בהילולה של אור החיים הקדוש.

<הלל הורוביץ: יש לנו בעוד שבועיים 80 שנה לפטירת הרב קוק.

<הלל הורוביץ: לילה שלם של אלפי אנשים שיגיעו לכאן, בעזרת השם, בחול המועד סוכות.

<הלל הורוביץ: סדרה של אירועים.

<הלל הורוביץ: אני אומר את זה, כי באירועים האלה המשטרה דאגה שלא תהיה אבן אחת – היושב ראש, הזכרת.

<הלל הורוביץ: אבן אחת.

<הלל הורוביץ: לפני שבוע, יגידו פה קציני המשטרה, עלו פה 30,40 אוטובוסים על ציר א-טור.

<הלל הורוביץ: אבל אחת לא נזרקה כי המשטרה יודעת לעשות את זה, והיא עשתה את זה.

<הלל הורוביץ: באור החיים הקדוש, 100,000 איש ואדם אחד לא ניזוק.

<הלל הורוביץ: לא מכונית ולא אדם.

<אבשלום פלד: סליחה רגע, גם כשאתה עושה את זה, כשיש אירועים גדולים, כשאתה מגדיר שהאירוע הזה צריך לבוא, מביאים שוטרים מגזרות אחרות.

<אבשלום פלד: אתה מתגבר.

<הלל הורוביץ: אני מביא את זה כדוגמה שהמשטרה יכולה.

<הלל הורוביץ: יש פה הביצה והתרנגול.

<הלל הורוביץ: יש כאן מסה של אנשים, שהמשטרה יודעת לתת ביטחון וזה לא רק באירוע עצמו.

<הלל הורוביץ: זה מקרין ביטחון לאורך זמן.

<הלל הורוביץ: אני יכול להעיד, אני אומר את זה לשבח המשטרה.

<הלל הורוביץ: אנחנו אוהבים גם לבוא בטענות ואנחנו צריכים להגיד גם "יישר כוח".

<הלל הורוביץ: אני נוסע הרבה מאד בציר א-טור, בשבועיים שלושה האחרונים שקט.

<הלל הורוביץ: זו עובדה.

<הלל הורוביץ: אני נוסע הרבה.

<הלל הורוביץ: רבותי, אני אומר גם לאחי, אהובי פה, אנשי "בית החושן" – אני נוסע בערך כמוכם, אולי קצת פחות אבל נוסע הרבה.

<הלל הורוביץ: הציר הזה הוא ציר קשה ואני ראשון המתלוננים והבאים בטענות ולהגיד מה צריך לעשות לדעתי אבל בתקופה האחרונה רואים יותר שקט.

<הלל הורוביץ: זאת אומרת, אני אומר שהמשטרה מסוגלת.

דוד אמסלם: תתכנס בבקשה.

<הלל הורוביץ: אז אני רק אומר לסיכום שני דברים, בהשלמה לדברים שדיבר שר השיכון: 1.

<הלל הורוביץ: להגביר פה את האירועים.

<הלל הורוביץ: אנחנו דרשנו עכשיו תקציב מהמדינה, חמישה מיליון שקל ממועצת בתי העלמין.

<הלל הורוביץ: אנחנו צריכים את העזרה שלכם כדי ליצור פה את התנועה.

<הלל הורוביץ: תנועה מביאה ביטחון, ביטחון מביא תנועה.

<הלל הורוביץ: אפשר לשנות את כל המציאות.

אורי מקלב: אני לא מבין, זמרים בבית הקברות?

<הלל הורוביץ: אז על זה אפשר לדון, זה עניין הלכתי.

<הלל הורוביץ: זה מחוץ ל"בית החושן".

<הלל הורוביץ: זו סוגיה מעניינת ההילולות.

<הלל הורוביץ: יש פה שומרי אמונים.

<הלל הורוביץ: בה' באלול יש פה הילולא גדולה, שאנחנו - - - וזה בסדר, זו שאלה טובה.

<הלל הורוביץ: הדבר השני שאני אומר, וזה אני חושב שאתם יכולים – אני חושב שהמשטרה מתקדמת לכיוון הזה, ברשותכם: להעמיד כאן עמדות הצבה שהן עמדות נייחות.

<הלל הורוביץ: מאז שיש עמדה נייחת, קבועה מעל האפגני, ברוך השם יש שם שקט.

<הלל הורוביץ: גם הגדר, שאנחנו נעשה אותה בעזרת השם ביחד, בלי עמדות נייחות הגדר הזאת תיגנב.

<הלל הורוביץ: לא יעזור, אנחנו צריכים שם עמדות קבועות, גם בשיפולים המזרחיים של ההר ובעיקר בצירי העלייה – ציר א-טור, ואדי ג'וז, ראס אל עמוד.

<הלל הורוביץ: בעזרת השם, תודה רבה.

דוד אמסלם: אבשלום, אני מציע עכשיו, לפני שאנחנו נמשיך בסיור, רק תאמר עוד משפט אחד.

דוד אמסלם: ברשותך, אנחנו, בעזרת השם, עם כינוס הפגרה, אנחנו נעשה דיון נוסף על הר הזיתים אצלנו.

דוד אמסלם: לא כאן, בוועדה, ושם הוצאנו סיכום גם לשרים – שם נרצה לראות את כל תפיסת הביטחון שלכם ולהגיד מה המשמעויות.

דוד אמסלם: אנחנו עדין לפני התקציב.

דוד אמסלם: צריך להבין.

דוד אמסלם: יש לנו כמה מילים לומר גם בסוגיית התקציב.

דוד אמסלם: אז בואו נמשיך.

<חיים בובליל: חברים, בוקר טוב לכולם.

<חיים בובליל: לי קוראים חיים, אני סגן מפקד "מרחב קדם".

<חיים בובליל: זה המרחב שאחראי על הטריטוריה הזאת שאתם נמצאם בה כרגע.

<חיים בובליל: קצת התמצאות: רחוב מרטין בובר עולה פה, לצומת הראשית.

<חיים בובליל: אוניברסיטת "הר הצופים".

<חיים בובליל: זה ציר א-טור.

<חיים בובליל: אנחנו נכנסים עם האוטובוס דרך ציר א-טור.

<חיים בובליל: מצד שמאל אנחנו נעבור את בית החולים "אוגוסטה ויקטוריה".

<חיים בובליל: מגרש הכדורגל לאחר מכן.

<חיים בובליל: צומת א-טור זו הצומת המרכזית.

<חיים בובליל: לאחר מכן, בתי ספר שרלוונטיים לסיור שלכם, בתי ספר של הילדים שלומדים בא-טור מכל הגזרה שנמצאים מעל ציר הכניסה לבתי העלמין.

<חיים בובליל: לאחר מכן, בית חולים "אל מקאסד".

<חיים בובליל: אתם תראו את זה דרך החלונות של האוטובוס, אני מקווה, כי זה קצת ממוגן אז אני מקווה שתוכלו לראות.

<חיים בובליל: מרכז א-טור ומיד לאחר כך אנחנו מתארחים ב"בית החושן", שזה בית יהודים.

<חיים בובליל: "בית חושן", "בית לשם", שם יש אולם קטן, שאני מקווה שנוכל להכניס את כולכם.

<חיים בובליל: קצת לידיעה – אם אני רוצה להגיע לבתי העלמין ב"ווייז", אם אני שם ב"ווייז" – מכיוון שציר ואדי ג'וז התחתון, הוא ציר צר, ציר המוסכים, הוא ציר עמוס.

<חיים בובליל: על פי רוב ה"ווייז" יכווין אותך להגיע לבית העלמין בהר הזיתים דרך ציר א-טור.

<חיים בובליל: בציר א-טור יש לא מעט אירועים, תלוי בתקופה, תלוי בימים, תלוית בהתרעות.

<חיים בובליל: אנחנו כרגע במצב כוננות קצת גבוה לאור הנושא שהאבא של הילד נפטר, אז יש קצת קריאות ליום זעם, קצת קריאות להפרות סדר.

<חיים בובליל: אין לכם מה לדאוג, אתם מאובטחים, האוטובוס ממוגן.

<חיים בובליל: יש אבטחה קדימה, יש אבטחה אחורה.

<חיים בובליל: במידה ואכן יהיה אירוע על הציר של זריקת אבנים, אני מבקש – נשארים לשבת באוטובוס.

<חיים בובליל: יש כוח אבטחה שמאבטח את האוטובוס, נשאר עם האוטובוס.

<חיים בובליל: אני מקווה שהכל יעבור בשלום.

<חיים בובליל: שיהיה לכם יום נעים ואנחנו ניפגש ב"בית החושן", כיבוד קל וסקירה.

<חיים בובליל: תודה רבה לכולם.

<חיים בובליל: כמו שאתם רואים, אתם יכולים להתרשם בעצמכם מהנזקים בחלקה האפגאנית.

<חיים בובליל: אתם רואים פה גם הצתה של קברים, גם שבירה של מצבות.

<חיים בובליל: פה, אתם יכולים להתרשם – דיברו בעבר על מצלמות, אתם יכולים להתרשם פה, מהתשתית של המצלמה, עמוד מצלמה שהוצת.

<חיים בובליל: מכיוון שהוא קרס אנחנו כרגע הורדנו אותו ואת זה צריך לחדש.

<חיים בובליל: כצעד והיערכות של המשטרה, מעליכם, כבר הלל דיבר על זה, יש הצבה קבועה של כוח שלנו, ששומר על החלקה 24 שעות - -

דוד אמסלם: כמה שוטרים יש שם?

<דובר: שלושה שוטרים 24 שעות, ארבעה שוטרים - -

דוד אמסלם: כמה זמן הם שם?

<דובר: מאז חודשיים, חודשיים וחצי.

דוד אמסלם: שלושה שוטרים כיסו את כל האזור הזה?

<דובר: כל זמן שהם שולטים בעין – כרגע אין נזקים והם מתצפתים על הגזרה שלהם.

בצלאל סמוטריץ': כשאני הייתי פה לפני חודש וחצי בערך, התחילו לזרוק אבנים.

בצלאל סמוטריץ': כשהם עוצרים את - - - זה לא מצב נורמאלי.

בצלאל סמוטריץ': באים ילדים וזורקים אבנים והם מתחבאים מאחורי הבניין – אין להם מה לעשות.

בצלאל סמוטריץ': שוטרים, אין להם מה לעשות.

<חיים בובליל: השוטרים פה מצוידים עם ציוד להפרות סדר והם יודעים להתמודד באמצעים מיוחדים.

<חיים בובליל: כל בן אדם פשוט שיעלה לגרום נזק בחלקה – השוטרים יודעים איך לטפל.

<חיים בובליל: צריך לקחת בחשבון ואפשר להתרשם מצעד נוסף שביצענו – זה החסימה של הציר על ידי ה"בטונדות", מכיוון שזה הקשה על הכוחות.

<חיים בובליל: המקומיים מגיעים בזמן מהיר מכיוון שהתנועה פה, בהר הזיתים, מוגבלת גם לרכב, אז כדי להקשות על התנועה של המפגעים, של האנשים שגורמים נזק, גם הציר הזה נחסם ב"בטונדות".

<חיים בובליל: ככה יש לכוח שמתגבר את השוטרים שנמצאים פה, למעלה, יותר זמן להגיע.

<חיים בובליל: הסידור הזה פה, במקום הזה, גם הלל ציין את זה, שהסידור הזה של גם חסימת הציר, גם ההצבה שנמצאת פה 24 שעות סביב השעון וגם הסיור שנותן להם גיבוי, מוכיח את עצמו כבר למעלה משלושה חודשים.

<חיים בובליל: אין גרימת נזק.

<חיים בובליל: מה שנשאר זה רק לשפץ ולהחזיר את המצב לקדמותו.

דוד אמסלם: ויהודים עולים בחודשיים האחרונים?

דוד אמסלם: הם יכולים להגיע עם השוטרים בביטחה לחלקה הזאת?

<חיים בובליל: אנחנו משתדלים שכל אדם שרוצה ליווי, כל אדם שרוצה - - - לתת לו את סל האבטחה ולאפשר לו להגיע - -

דוד אמסלם: שאלתי שאלה אחרת: נניח שמישהו כבר מגיע לפה, יש בעיה גם בדרך, וזה סיפור אחר.

דוד אמסלם: אז השוטרים האלה, שלושתם, הם נותנים מענה כאן שכל אחד יכול לבוא, להתייחד? - -

<חיים בובליל: בחלקה האפגאנית כן.

דוד אמסלם: - - ולעשות אשכבה למי שצריך?

<חיים בובליל: כן.

<חיים בובליל: בחלקה הזאת כן.

<חיים בובליל: אני מדבר כרגע על החלקה האפגאנית.

<קריאה: להתייחד עם מה שנשאר.

בצלאל סמוטריץ': בשלושה חודשים האחרונים היו - - - ?

<חיים בובליל: פה לא.

<דובר: איפה כן היו?

<חיים בובליל: פה לא.

<חיים בובליל: יכול להיות שבצד השני, אירועים מינוריים, קטנים אבל מכיוון שגם יש לנו את הצבא וגם יש לנו את הסיורים הרכובים – בשלושה, ארבעה חודשים האחרונים האירועים של גרימת נזק פחתו באופן אפסי כמעט.

<חיים בובליל: - -

דוד אמסלם: מאז שהשוטרים פה, ששלושתם פה.

אורי מקלב: אני סיפרתי לחבר הכנסת בגין, כשהלכנו כאן, בדרך, עברנו דרך חלקה של אדמו"רים מגור, שזו חלקה שבאים אליה והיו באים אליה אנשים טובים יום יום, ויש אנשים אחרים שבאים ביום השנה או ביום שחשוב להם הציון אצלם.

אורי מקלב: השנה, לראשונה מאז האדמו"ר מגור נפטר, וחסידי גור הם אנשים אמיצים, מאוחדים, הם יודעים לבוא ביחד, היתה הוראה שנכתבה במודעה בעיתון "המודיע", לא לעלות לפי הוראת האדמו"ר.

אורי מקלב: השנה לא עולים לקבר.

אורי מקלב: אנחנו מדברים על לפני חודש וחצי שהיה לו השנה.

אורי מקלב: אני לא יודע, עברנו כאן בסך הכל חלקה למעלה, גם "מערת גור" שנשרפה וכל החלקה.

אורי מקלב: זה אומר שאנחנו מאד שמחים שבחלקה הזאת כרגע יש אבטחה ואפשר לבוא, ואולי זה חשוב לציבור לדעת אבל אנחנו מדברים על הר הזיתים, שיש פה אלפים אלפים של אנשים, שבית הקברות פעיל, שהוא ותיק מאד.

דוד אמסלם: הלל, הערבים לא באים לקבור פה.

דוד אמסלם: יש פה מודעה שאני לא בטוח שהיא - - - אז תדאגו להוריד את המודעות האלה.

אורי מקלב: זה מדבר על מכירת בגדים בלילה באזור לקראת שנת הלימודים.

אורי מקלב: לא מעבר לזה.

דוד אמסלם: אני יודע שכתוב לילדים לא לזרוק אבנים.

דוד אמסלם: .. טוב, בואו נחזור.

אורי מקלב: יש אפשרות שאפשר לקבל תלונה במקום, פה, בתחנה, ולא יצטרכו ללכת למקום אחר?